Jonas Vaitkus

Jonas Vaitkus (g. 1944 m. gegužės 20 d. Armonuose, Betygalos valsčius) – Lietuvos teatro ir kino režisierius, teatro pedagogas.

Biografija 
1969–1974 m. studijavo Leningrado valstybiniame teatro, muzikos ir kinematografijos institute, įgijo režisieriaus specialybę.

1974–1975 m. Šiaulių dramos teatro vyriausiasis režisierius. 1975–1978 m. Kauno dramos teatro režisierius. 1978–1980 m. studijavo dvimečiuose Valstybinio kinematografijos komiteto kursuose Maskvoje. 1980–1988 m. Kauno dramos teatro vyriausiasis režisierius. 1980–1990 Lietuvos kino studijos režisierius.

1988–2018 m. Lietuvos valstybinės konservatorijos Aktorinio meistriškumo katedros dėstytojas (nuo 1992 – docentas, nuo 2006 – profesorius). 1990–1995 m. Lietuvos valstybinio akademinio dramos teatro meno vadovas. 1991 m. Emersono koledžo (Masačusetsas, JAV) Atlikėjų meno fakulteto vizituojantis vaidybos dėstytojas. 1992–2002 m. Staten Teater, Hogskole (Oslas) vizituojantis vaidybos dėstytojas.

2000 m. Helsinkio valstybinė aukštoji teatro mokykla, vizituojantis vaidybos dėstytojas. 2005 m. Kopenhagos nacionalinė teatro mokykla, vizituojantis vaidybos dėstytojas. 2005 m. Krokuvos teatro akademija, aktoriams vedami Adomo Mickevičiaus „Vėlinių“ workshopai.

2008–2018 m. Lietuvos rusų dramos teatro vadovas. 2018 m. vasarį po viešų kaltinimų dėl seksualinio priekabiavimo režisierius laikinai nušalintas nuo darbo su LMTA studentais. 2018 m. birželį sprendimą patvirtino LMTA Senatas.

Režisuoti spektakliai 

 1974 m. Zorairas Chalapianas. Lopšinė. Šiaulių valstybinis dramos teatras
 1975 m. Kazys Saja. Mediniai balandžiai. Kauno valstybinis dramos teatras
 1975 m. Eugenijus Ignatavičius, Jonas Vaitkus. Svajonių piligrimas. Kauno valstybinis dramos teatras
 1976 m. Zorairas Chalapianas. Lopšinė. Kauno valstybinis dramos teatras
 1977 m. Alfred Jarry. Karalius Jobas. Kauno valstybinis dramos teatras
 1978 m. Maksimas Gorkis. Paskutinieji. Kauno valstybinis dramos teatras
 1978 m. Juozas Grušas. Unija. Kauno valstybinis dramos teatras
 1979 m. Ivanas Radojevas. Raudona ir ruda. Kauno valstybinis dramos teatras
 1979 m. Jonas Vaitkus. Mūsų žaidimai (pagal XX a. rašytojų kūrinius). Kauno valstybinis dramos teatras
 1980 m. Henrik Ibsen. Statytojas Solnesas. Kauno valstybinis dramos teatras
 1980 m. Ferencas Molnaras. Palo gatvės berniūkščiai. Kauno valstybinis dramos teatras
 1980 m. Matis Untas. Svarbiausioji repeticija. Kauno valstybinis dramos teatras
 1980 m. Juozas Glinskis. Kingas. Kauno valstybinis dramos teatras
 1980 m. Vincas Krėvė. Šarūnas. Kauno valstybinis dramos teatras
 1981 m. Jonas Vaitkus. Paklydėliai (pagal T. Valentino romaną). Kauno valstybinis dramos teatras
 1982 m. Michailas Šatrovas. Mėlyni žirgai raudonoje pievoje. Kauno valstybinis dramos teatras
 1983 m. Albert Camus. Kaligula. Kauno valstybinis dramos teatras
 1983 m. Tennessee Williams. Šauksmas. Kauno valstybinis dramos teatras
 1984 m. Jonas Vaitkus. Makakučio nuotykiai. Kauno valstybinis dramos teatras
 1984 m. Bronius Vaidutis Kutavičius, Sigitas Geda. Strazdas – žalias paukštis. Kauno valstybinis dramos teatras
 1985 m. Jonas Vaitkus. Literatūros pamokos. Kauno valstybinis dramos teatras
 1985 m. William Shakespeare. Ričardas II. Kauno valstybinis dramos teatras
 1985 m. Jeanne d’Albert. Slėnis. Kauno valstybinis muzikinis teatras
 1986 m. Jean Anouilh. Antigonė. Kauno valstybinis dramos teatras
 1986 m. Manol Korres. Senelių namai. Kauno valstybinis dramos teatras
 1987 m. Jordan Radičkov. Lozoriaus giedojimai. Kauno valstybinis dramos teatras
 1987 m. Čingizas Aitmatovas. Golgota. Kauno valstybinis dramos teatras
 1989 m. Antanas Škėma. Pabudimas. Lietuvos valstybinis akademinis dramos teatras
 1989 m. Jonas Vaitkus. Dar kartą apie tą patį. LVADT
 1989 m. Jonas Vaitkus. Antosė ir varnėnas. LVADT
 1990 m. Arthur Honegger. Žana d’Ark ant laužo. Vilniaus koncertų ir sporto rūmai
 1990 m. Adomas Mickevičius. Vėlinės. LVADT
 1990 m. Joshua Sobol. Getas. LVADT
 1991 m. Feliksas Bajoras. Dievo avinėlis. LVADT
 1991 m. Yukio Mishima. Markizė de Sad. LVADT
 1992 m. Giuseppe Verdi. Nabucco. Lietuvos operos ir baleto teatras
 1993 m. Bertoldas Brechtas. Opera už tris skatikus. Oslo valstybinė aukštoji teatro mokykla (Norvegija)
 1993 m. August Dvorak. Requiem. Lietuvos valstybinis operos ir baleto teatras
 1995 m. Ödön von Horwat. Vienos miško pasakos. Oslo valstybinė aukštoji teatro mokykla (Norvegija)
 1995 m. Henrik Ibsen. Lėlių namai. Lietuvos valstybinis jaunimo teatras
 1996 m. William Shakespeare. Vasarvidžio nakties sapnas. Oslo valstybinė aukštoji teatro mokykla (Norvegija)
 1996 m. Oskaras Milašius. Migelis Manjara. LVADT
 1997 m. August Strindberg. Tėvas. Lietuvos valstybinis jaunimo teatras
 1997 m. Carl Orff. Gudruolė. Lietuvos muzikos akademija
 1997 m. Alfred Jarry. Karalius Juoba. Lietuvos muzikos akademija
 1997 m. Richard Strauss. Salome. Lietuvos valstybinis operos ir baleto teatras
 1998 m. Fiodoras Dostojevskis. Stepančikovo dvaras. Lietuvos nacionalinis dramos teatras
 1998 m. Mike Cullen. Anna Veiss. Laisvas projektas
 2001 m. Antonas Čechovas. Žuvėdra. Kauno valstybinis akademinis dramos teatras
 2001 m. Juozas Grušas. Meilė, džiazas ir velnias. KVADT
 2002 m. Gregory Burke. Gagarino gatvė. Teatro ir kino informacijos ir edukacijos centras
 2002 m. Jonas Mekas. Pati pradžios pradžia. Lietuvos nacionalinis dramos teatras
 2002 m. Michailas Bulgakovas. Meistras ir Margarita. „Baltijskij dom“, Sankt-Peterburgas
 2003 m. Gustave Flaubert. Madam Bovari. Lietuvos nacionalinis dramos teatras
 2003 m. Ingmar Villqist. Helverio naktis. Lietuvos nacionalinis dramos teatras
 2003 m. Bronius Vaidutis Kutavičius. Ugnis ir tikėjimas. Opera-baletas. Lietuvos nacionalinis operos ir baleto teatras
 2003 m. William Shakespeare. Venecijos pirklys. Kauno valstybinis akademinis dramos teatras
 2004 m. Aivaras Mockus. Sakura vėtroje. Teatras „Dora“ (Japonija)
 2004 m. Friedrich Schiller. Marija Stiuart. Lietuvos nacionalinis dramos teatras
 2005 m. Fiodoras Dostojevskis. Demonai. Nelabieji. Apsėstieji. Kipšai. Lietuvos nacionalinis dramos teatras
 2007 m. Claudio Monteverdi. Orfėjas. Klaipėdos muzikinis teatras
 2008 m. Petras Vaičiūnas. Patriotai. Valstybinis jaunimo teatras
 2009 m. David Harrower. Juodasis strazdas. Lietuvos rusų dramos teatras
 2009 m. Aleksandr Gribojedov. Vargas dėl proto. Lietuvos rusų dramos teatras
 2010 m. Jono Vaitkaus poetinė improvizacija pagal Jono Griniaus pjesę „Gulbės giesmė“. Barbora ir Žygimantas. Jaunimo teatras
 2010 m. Gintaras Grajauskas. Mergaitė, kurios bijojo dievas. Klaipėdos dramos teatras
 2011 m. Leonid Andrejev. Tas, kuris gauna antausius. Lietuvos rusų dramos teatras
 2011 m. Juha Jokela. Fundamentalistai. Lietuvos nacionalinis dramos teatras
 2011 m. Henrik Ibsen. Visuomenės priešas. Lietuvos nacionalinis dramos teatras
 2012 m. Aleksandr Vvedenskij. Eglutė pas Ivanovus. Lietuvos rusų dramos teatras
 2013 m. Anna Jablonskaja. Stabmeldžiai. Lietuvos rusų dramos teatras
 2013 m. Aleksandras Puškinas. Eugenijus Oneginas. Lietuvos rusų dramos teatras
 2013 m. Nebylys pagal J. Tuma-Vaižgantą. Valstybinis Šiaulių dramos teatras
 2014 m. William Shakespeare. Karalius Lyras. Lietuvos rusų dramos teatras.

Režisuoti filmai 
 1981 m. Medaus mėnuo Amerikoje, Lietuvos kino studija (LKS)
 1986 m. M. K. Č. Zodiakas, LKS
 1988 m. Don Žuanas, LKS
 1989 m. Pabudimas, LKS
 1990 m. Strazdas – žalias paukštis, LKS
 2001 m. Vienui vieni, LKS

Apdovanojimai 
 1987 m. LTSR valstybinė premija
 1990 m. „Scotman Fringe First Award“, Edinburgo Fringe festivalis (Škotija)
 1990 m. „Auksinės vilnos“ prizas už geriausią muzikinį filmą Tarptautiniame muzikinių filmų festivalyje Tbilisyje (Gruzija)
 1996 m. Šv. Kristoforo prizas geriausiam metų režisieriui
 2003 m. Lietuvos nacionalinės kultūros ir meno premijos laureatas
 2007 m. „Auksinis scenos kryžius“. Geriausiam teatrinio sezono režisieriui. Už spektaklį „Burgundo kunigaikštytė“
 2008 m. „Auksinis scenos kryžius“. Geriausias metų režisierius. Už Petro Vaičiūno komediją „Patriotai“ (Valstybinis jaunimo teatras) ir Davido Harrowerio dramą „Juodvarnis“ (Audronio Liugos produkcija)
 2010 m. Pripažintas geriausiu nacionalinės dramaturgijos festivalio „Versmė“ režisieriumi (už spektaklius „Mergaitė, kurios bijojo Dievas“ bei „Barbora ir Žygimantas“)
 2011 m. Pripažintas geriausiu Baltijos šalių festivalio režisieriumi (Ryga. Už spektaklį „Mergaitė, kurios bijojo Dievas“)
 2013 m. „Auksinis scenos kryžius“ už spektaklio „Eglutė pas Ivanovus“ režisūrą (Lietuvos rusų dramos teatras)

Šaltiniai

Nuorodos 
 Jonas Vaitkus: „Teatro rūpestis ne tenkinti individų jusles, bet skatinti juos mąstyti“, 2010-11-02

LTSR valstybinės premijos laureatai
Lietuvos nacionalinės kultūros ir meno premijos laureatai
Lietuvos teatro režisieriai
Lietuvos teatro pedagogai
Lietuvos kino režisieriai